ನಿಮ್ಮ ವಿಮೆ ಹಣ ಹಕ್ಕು ತಿರಸ್ಕೃತವಾಗಬಹುದು! ಯಾವಾಗ, ಹೇಗೆ ಮತ್ತು ಏಕೆ?: ಬನ್ನಿ ತಿಳಿದುಕೊಳ್ಳೋಣ ಜನರಲ್ ಇನ್ಸೂರೆನ್ಸ್ ಕಂಪೆನಿಯ ಸಿಬ್ಬಂದಿ ಮತ್ತು ಪಾಲಿಸಿ ತೆಗೆದುಕೊಂಡ ವ್ಯಕ್ತಿಯ ನಾಮಿನಿ ಮಧ್ಯೆ ಇತ್ತೀಚೆಗೆ ನಡೆದ ಸಂಭಾಷಣೆ ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿತ್ತು. ಆಕ್ಸಿಡೆಂಟಲ್ ಡೆತ್ ಕ್ಲೈಮ್ ನ್ನು ತಿರಸ್ಕರಿಸಿದ್ದು ಸುದ್ದಿಯಾಗಿತ್ತು. ನವದೆಹಲಿ: ಜನರಲ್ ಇನ್ಸೂರೆನ್ಸ್ ಕಂಪೆನಿಯ ಸಿಬ್ಬಂದಿ ಮತ್ತು ಪಾಲಿಸಿ ತೆಗೆದುಕೊಂಡ ವ್ಯಕ್ತಿಯ ನಾಮಿನಿ ಮಧ್ಯೆ ಇತ್ತೀಚೆಗೆ ನಡೆದ ಸಂಭಾಷಣೆ ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಆಗಿತ್ತು. ಆಕ್ಸಿಡೆಂಟಲ್ ಡೆತ್ ಕ್ಲೈಮ್ ನ್ನು ತಿರಸ್ಕರಿಸಿದ್ದು ಸುದ್ದಿಯಾಗಿತ್ತು.ಇನ್ಸೂರೆನ್ಸ್ ಪಾಲಿಸಿಯಲ್ಲಿ ವ್ಯಕ್ತಿ 346 ಸಿಸಿ ಬೈಕ್ ನಲ್ಲಿ ಪ್ರಯಾಣಿಸುತ್ತಿರುವಾಗ ಅಪಘಾತವಾಗಿ ಮೃತಪಟ್ಟರೆ ವಿಮೆ ನೀಡಲಾಗುವುದು ಎಂದು ನಮೂದಾಗಿದ್ದು, ಈ ವ್ಯಕ್ತಿ 150 ಸಿಸಿ ಬೈಕ್ ನಲ್ಲಿ ಪ್ರಯಾಣಿಸುತ್ತಿದ್ದರು. ಹೀಗಾಗಿ ವಿಮೆ ನೀಡಲಾಗುವುದಿಲ್ಲ ಎಂದು ಕಂಪೆನಿ ಹೇಳಿದ್ದು ಪಾಲಿಸಿ ಪಡೆದ ವ್ಯಕ್ತಿಯ ಕುಟುಂಬಸ್ಥರು ಈ ಬಗ್ಗೆ ಸೋಷಿಯಲ್ ಮೀಡಿಯಾದಲ್ಲಿ ಆಪಾದನೆ ಮಾಡಿದ್ದರು.ಕಂಪೆನಿ ವ್ಯಕ್ತಿ ಮಡಿದ ನಂತರ ವಿಮೆ ಹಣ ತಿರಸ್ಕರಿಸಿದ್ದ ನೀಡಿದ ಕಾರಣ ಕುಟುಂಬಸ್ಥರನ್ನು ಆಘಾತವನ್ನುಂಟುಮಾಡಿತ್ತು. ಕುಟುಂಬಸ್ಥರಲ್ಲಿ ಸಾಕಷ್ಟು ಹಣ, ಸಮಯ-ತಾಳ್ಮೆಯಿದ್ದರೆ ಗ್ರಾಹಕ ವ್ಯಾಜ್ಯಗಳ ಕೋರ್ಟ್ ಗೆ ಅಥವಾ ಇನ್ಸೂರೆನ್ಸ್ ಒಂಬಡ್ಸ್ ಮನ್ ಗೆ ದೂರು ನೀಡಬಹುದು.ಇಲ್ಲದಿದ್ದರೆ ವಿಮಾ ಹಣ ಸಿಗಲಿಲ್ಲವೆಂದು ಸುಮ್ಮನಾಗಬೇಕಷ್ಟೆ.ಇದು ಪ್ರಮಾಣಿತ ಷರತ್ತು (ಬೈಕಿನ ಎಂಜಿನ್ ಸಾಮರ್ಥ್ಯದ ಆಧಾರದ ಮೇಲೆ ವಿಮೆ ಹಣ ನಿರಾಕರಣೆ) ಎಂದು ತಮಗೆ ಅನಿಸುವುದಿಲ್ಲ, ಆದರೆ ಪಾಲಿಸಿ ದಾಖಲೆಗಳನ್ನು ಎಷ್ಟು ಸೂಕ್ಷ್ಮವಾಗಿ ಓದಬೇಕು ಎಂಬುದನ್ನು ಇದು ತೋರಿಸುತ್ತದೆ ಎಂದು ದೆಹಲಿ ಮೂಲದ ಸೆಬಿ ದಾಖಲು ಹೂಡಿಕೆ ಸಲಹೆಗಾರ ಜಿತೇಂದ್ರ ಸೋಲಂಕಿ ಹೇಳುತ್ತಾರೆ.ನಿಮಗೆ ಅಥವಾ ನಿಮ್ಮ ಕುಟುಂಬ ಸದಸ್ಯರಿಗೆ ಅಂತಹ ಭವಿಷ್ಯವು ಬರದಂತೆ ನೋಡಿಕೊಳ್ಳಲು, ವಿಮೆ ಪಾಲಿಸಿಯನ್ನು ಖರೀದಿಸುವಾಗ ಹೆಚ್ಚು ಜಾಗರೂಕರಾಗಿರುವುದು ಜಾಣತನ. ವಿಮಾ ಕಂಪನಿಗಳು ಅನೇಕ 'ವಿನಾಯಿತಿಗಳು' ಮತ್ತು 'ವಿನಾಯಿತಿಗಳು' ಅಥವಾ ವಿಮೆದಾರರು ಕ್ಲೇಮುಗಳನ್ನು ಪಾವತಿಸಲು ಹೊಣೆಗಾರರಾಗಿರದ ಸನ್ನಿವೇಶಗಳನ್ನು ಹೊಂದಿವೆ. ಅನೇಕ ವೇಳೆ, ಪಾಲಿಸಿಗಳ ಸೂಕ್ಷ್ಮ ಸಂಗತಿಗಳು ಎದ್ದುಕಾಣುವಂತೆ ಉಲ್ಲೇಖವಾಗಿರುವುದಿಲ್ಲ. ಪಾಲಿಸಿಗಳ ನಿಯಮ, ಷರತ್ತುಗಳನ್ನು ಸಂಪೂರ್ಣವಾಗಿ ಓದಿಕೊಳ್ಳುವುದು ನಮ್ಮ ಕುಟುಂಬಸ್ಥರನ್ನು ಕಾಪಾಡಿಕೊಳ್ಳಲು ಮುಖ್ಯವಾಗಿರುತ್ತದೆ.ನಿಮ್ಮ ಜೀವ ವಿಮೆ ಅಲ್ಲದ ಪಾಲಿಸಿ ಕ್ಲೈಮ್‌ಗಳನ್ನು ತಿರಸ್ಕರಿಸುವ ಕೆಲವು ಕಾರಣಗಳು ಇಲ್ಲಿವೆ: ಮೋಟಾರ್ ವಿಮೆ ಮದ್ಯಪಾನ ಮಾಡಿ ವಾಹನ ಚಾಲನೆ: ಮದ್ಯಪಾನ ಸೇವಿಸಿ ವಾಹನ ಚಾಲನೆ ಮಾಡಿ ಅಪಘಾತವಾಗಿ ಕಾರು ಅಥವಾ ಬೈಕಿಗೆ ಆಕಸ್ಮಿಕ ಹಾನಿ ಎಂದರೆ ವಿಮೆ ತಿರಸ್ಕೃತ.ವಾಣಿಜ್ಯ ಉದ್ದೇಶಕ್ಕಾಗಿ ಖಾಸಗಿ ಕಾರಿನ ಬಳಕೆ: ನಿಮ್ಮ ಖಾಸಗಿ ಕಾರನ್ನು ವಾಣಿಜ್ಯ ಉದ್ದೇಶಕ್ಕಾಗಿ ಬಳಸುವಾಗ ಹಾನಿಗೊಳಗಾದರೆ ಖಾಸಗಿ ಮತ್ತು ವಾಣಿಜ್ಯ ವಾಹನಗಳನ್ನು ವಿಮೆಗಾರರು ವಿವಿಧ ನಿಯಮಗಳ ಅಡಿಯಲ್ಲಿ ತಿರಸ್ಕರಿಸುತ್ತಾರೆ. ವಿಮೆದಾರರಿಂದ ವಾಹನ ಚಲಾಯಿಸುವುದಿಲ್ಲ: ಅಪಘಾತದ ಸಮಯದಲ್ಲಿ, ವಾಹನವು ವಿಮಾದಾರನು ಸ್ವತಃ ಚಲಾಯಿಸದೆ ಬೇರೆಯವರು ಚಾಲನೆ ಮಾಡಿದರೆ ವಿಮೆ ತಿರಸ್ಕಾರವಾಗುವ ಸಾಧ್ಯತೆ.ಚಾಲಕರ ಪರವಾನಗಿ ಅವಧಿ ಮುಗಿದಿದ್ದರೆ ವಾಹನಕ್ಕೆ ಹಾನಿಯಾದಾಗ ಅಥವಾ ಚಾಲಕನಿಗೆ ಉಂಟಾದ ಗಾಯದ ಸಮಯದಲ್ಲಿ, ಚಾಲನಾ ಪರವಾನಗಿ ಅವಧಿ ಮುಗಿದಿದ್ದರೆ ತಿರಸ್ಕೃತ.ವಾಹನದ ಅತಿಯಾದ ಲೋಡ್: ನಿಮ್ಮ ಕಾರಿನಲ್ಲಿ ಹೆಚ್ಚು ಪ್ರಯಾಣಿಕರಿದ್ದರೆ ಅದನ್ನು ಸಾಗಿಸುವ ಸಾಮರ್ಥ್ಯ ನಿಗದಿಗಿಂತ ಜಾಸ್ತಿಯಾಗಿದ್ದರೆ ಅಥವಾ ಅಪಘಾತದ ಸಮಯದಲ್ಲಿ ಮೂರು ಮಂದಿ ಬೈಕ್ ನಲ್ಲಿ ಪ್ರಯಾಣಿಸುತ್ತಿದ್ದರೆ ವಿಮೆ ಸಿಗುವ ಸಾಧ್ಯತೆ ಕಡಿಮೆ, ತಿರಸ್ಕೃತವಾಗುವುದೇ ಹೆಚ್ಚು. ಕಾರು/ವಾಹನದಲ್ಲಿ ಮಾಡಿದ ಬದಲಾವಣೆಗಳ ಬಗ್ಗೆ ಮಾಹಿತಿ ನೀಡದಿದ್ದರೆ: ಸಾಮಾನ್ಯವಾಗಿ ಜನರು ಹೆಚ್ಚುವರಿ ಎಲೆಕ್ಟ್ರಾನಿಕ್/ಎಲೆಕ್ಟ್ರಿಕಲ್ ಮತ್ತು ಅಥವಾ ಸಿಎನ್ ಜಿ ಕಿಟ್ ಗಳನ್ನು ಕಾರಿನಲ್ಲಿ ಅಳವಡಿಸುತ್ತಾರೆ. ಕಾರಿನಲ್ಲಿ ಮಾಡಿದ ಬದಲಾವಣೆಗಳ ಬಗ್ಗೆ ನೀವು ವಿಮಾದಾರರಿಗೆ ತಿಳಿಸಬೇಕು, ಇಲ್ಲದಿದ್ದರೆ ಭವಿಷ್ಯದಲ್ಲಿ ಯಾವುದೇ ಕ್ಲೈಮ್‌ಗಳನ್ನು ವಿಮಾ ಕಂಪೆನಿಗಳು ತಿರಸ್ಕರಿಸಬಹುದು.ಗೃಹ ವಿಮೆ ನಿಮ್ಮ ಮನೆಗೆ ಆಗುವ ದಿನನಿತ್ಯದ ನಷ್ಟ ಮತ್ತು ದುರಸ್ತಿ ಅಥವಾ ಬದಲಿ ಅಗತ್ಯವಿರುವ ಹಾನಿಗಳಿಗೆ ವಿಮಾ ಕಂಪೆನಿಗಳು ಪರಿಹಾರ ನೀಡುವುದಿಲ್ಲ. ವಿಮೆ ಪಡೆದವನ ಮನೆಗೆ ಹಾನಿಯುಂಟಾಗಿದೆ ಎಂಬುದಕ್ಕೆ ಪುರಾವೆ ಬೇಕು. ತೊಂದರೆಯಿಲ್ಲದ ಕ್ಲೈಮ್‌ಗಳ ಹಾನಿಗಳ ಸಾಕ್ಷ್ಯಚಿತ್ರ ಮತ್ತು ಛಾಯಾಚಿತ್ರದ ಪುರಾವೆಗಳನ್ನು ನೀವು ಅವರಿಗೆ ಒದಗಿಸಲು ಸಾಧ್ಯವಾಗುತ್ತದೆ.ಆರೋಗ್ಯ ವಿಮೆ ಮೊದಲೇ ಇರುವ ರೋಗಗಳು: ಅಧಿಕ ರಕ್ತದೊತ್ತಡ, ಮಧುಮೇಹ, ಥೈರಾಯ್ಡ್ ಮೊದಲಾದ ಕೆಲವು ಮೊದಲೇ ಇರುವ ರೋಗಗಳನ್ನು ತಕ್ಷಣವೇ ರಕ್ಷಣೆ ಮಾಡದಿರುವ ದೃಷ್ಟಿಯಿಂದ ಎಲ್ಲಾ ಆರೋಗ್ಯ ವಿಮಾ ಕಂಪನಿಗಳು ಹೆಚ್ಚಾಗಿ ಪ್ರಮಾಣಿತ ಪಾಲಿಸಿಯನ್ನು ಹೊಂದಿವೆ. ಹೆಚ್ಚಿನ ವಿಮೆಗಾರರು 2-4 ವರ್ಷಗಳ ಕಾಯುವ ಅವಧಿಯ ನಂತರ ಮಾತ್ರ ಅವುಗಳನ್ನು ಕವರ್ ಮಾಡಲು ಪ್ರಾರಂಭಿಸುತ್ತಾರೆ.ವಿಮೆಯಿಂದ ಹೊರಗಿಡುವುದು: ಆರೋಗ್ಯ ವಿಮೆ ಕೂಡ ಕೆಲವು ರೋಗಗಳು ಅಥವಾ ಹೊರರೋಗಿ ವಿಭಾಗ ಮತ್ತು ಹೆರಿಗೆ ವೆಚ್ಚಗಳು, ದಂತ ಚಿಕಿತ್ಸೆ, ಕಾಸ್ಮೆಟಿಕ್ ಚಿಕಿತ್ಸೆಗಳು, ಆತ್ಮಹತ್ಯೆಗೆ ಯತ್ನದಿಂದ ಉಂಟಾದ ಗಾಯ ಇತ್ಯಾದಿಗಳಿಗೆ ವಿಮಾ ಹಣ ನೀಡುವುದಿಲ್ಲ. ವಿಮಾ ಪಾಲಿಸಿ ಪತ್ರದಲ್ಲಿ ದಪ್ಪಕ್ಷರಲ್ಲಿ ಅಥವಾ ಹೈಲೈಟ್ ಮಾಡಿದ ವಿಷಯಕ್ಕಿಂತ ಆಚೆ ಸಹ ಓದಿಕೊಂಡಿರಿ: ಮೋಟಾರ್ ಮತ್ತು ಆರೋಗ್ಯ ವಿಮಾ ಕ್ಲೈಮ್‌ಗಳಲ್ಲಿ ಸುಮಾರು ಶೇಕಡಾ 15ರಷ್ಟು ವಿಮಾ ಕಂಪನಿಗಳು ಸರಾಸರಿ ತಿರಸ್ಕರಿಸಲ್ಪಡುತ್ತವೆ. ವಿಮಾದಾರರ ದೊಡ್ಡ ಕ್ಲೈಮ್‌ಗಳ ಜೊತೆ ಸಣ್ಣಪುಟ್ಟ ವಿಷಯಗಳನ್ನು ಸಹ ಓದಿಕೊಂಡಿರಿ.